Petković: Ovacije meni? Ovo je bilo iznad Dinama i Hajduka

Bitno da zabijam iako mi nedostaju golovi kao što je bio moj drugi kada sam u petercu i čekam pogrešku protivnika. Takvih trebam više, rekao je Bruno Petković nakon dva gola Mađarskoj

<p>Svi koji ga prate, znaju da igranje i zabijanje petom nije nepoznanica u njegovom opusu, a sada se na Poljudu isplatila na najbolji mogući način. Druga mađarska pogreška pomogla je kako bi <strong>Ante Rebić </strong>istrčao po lijevoj strani nakon što je presjekao loptu <strong>Lovrencsicsu </strong>i ubacio u kazneni prostor gdje je <strong>Petković </strong>petom bez pardona loptu zavukao iza <strong>Gulacsija </strong>i cijelu gostujuću obranu ostavio u šoku.</p><p>Kolokvijalno bismo mogli reći - "šmekerski potez". Naklonio mu se cijeli Poljud, a na najjasniju reakciju imao je Ivica Olić koji je rukom gestikulirao koliko je ova majstorija "opekla" mađarsku reprezentaciju. Bio je to Petkov prvi gol, a na drugom se zahvalio Tamasu Kadaru.</p><p>- Ma odličan je osjećaj, dobili smo tri bitna boda i sada će nam biti puno lakše u Walesu, a onda i protiv Slovačke - rekao je Dinamov napadač nakon pobjede 3-0.</p><p>Inače zabijate škaricama, sada petom?</p><p>- Bitno da zabijam iako mi nedostaju golovi kao što je bio moj drugi kada sam u petercu i čekam pogrešku protivnika. Takvih trebam više.</p><p>I vi ste dobili ovacije na Poljudu.</p><p>- Ovo je bila utakmica koja je iznad klubova, ovo je reprezentacija i svaki bi Hrvat trebao biti ponosan. Svaka čast ljudima.</p><p>Velšani?</p><p>- Nismo ih još analizirali, ali sjećam ih se iz Osijeka - završio je Petko.</p>